Rosabelle Illes

Rosabelle (Chuchi) Illes (☆ 17 di october 1987 na Aruba) ta un poeta, escritor, declamador y artista Arubano. E ta particularmente conoci pa su forma original di presenta y declama poesia, cu ta logra capta atencion di su publico y ta transmiti un profundo sentido spiritual.

 Bida 
Rosabelle Illes a nace na Aruba como yiu di Betty Werleman, comerciante y Eric Illes, teologo. Despues di a completa VWO na Colegio Arubano el a bay studia na Hulanda. Na Universidad di Leiden el a obtene un master den psicologia social y organisatorio y el a logra na 2021 su doctorado (PhD) den e mesun disciplina cu e disertacion titula Between a Rock and a Hard Place: Challenges, Strategies and Resolution of Value Conflict MediationRosabelle Illes ta obtene doctorado na Leiden University, eanews.com (28 di september 2021)Rosabelle Illes, writersunlimited.nl Na su regreso na Aruba, Illes a cuminsa su carera den enseñansa, como docente na Universidad di Aruba.

 Carera literario 
For di chikito Illes a mustra un inclinacion natural pa palabra y poesia. Cu seis aña el a cuminsa skirbi poemanan dedica na su famia y amigonan. Na edad di diesdos aña el a sigui un curso di energia universal, un experencia cu e mes ta considera como e punto di salida pa compronde di unda e inspiracion pa su poesia ta bini.

Den 2005, mientras e tabata ainda studiante, Illes a publica e coleccion di poesia na Ingles titula Beyond Insanity, marcando su debut den mundo literario Arubano y Caribense. Na 2010 durante su estadia na Hulanda, el a lansa un di dos coleccion di poesia y su prome na Papiamento: Spiel di mi Alma.Anouska Kock, Rosabelle Illes, BNA (23 di februari 2018) E titulo, sugeri pa musico y poeta Padu Lampe, ta refleha e tono spiritual y reflexivo di e obra. E coleccion ta contene 21 poema, acompaña pa ilustracion di diferente artista y di Illes mes. Despues di esey, Illes a sigui amplia su repertorio creativo cu otro ensayonan literario, y den 2016 a publica Title, un coleccion di cuento cortico, poema y pensamento.[Titel by Rosabelle Illes, BNA (18 di juli 2018) E ta, hunto cu Levi Silvanie, co-autor di e buki di mucha Hearty / Curasonchi (2018), un publicacion den dos idioma cu ta integra arte visual cu poesia oral. 

Su obranan a wordo publica den revistanan internacional, y el a participa den festivalnan literario na ColombiaEscritora arubiano Rosabelle Illes invita pa participa den e Festival Internacional di Poesia na Medellin, Diario (5 di augustus 2021), Taiwan, Hulanda y New York.

Den su poesia, Illes ta distingui su mes pa su tono spiritual y meditativo, pa e buskeda constante pa autoconocemento y conexion cu un nivel mas halto di consciencia. E ta trata un poema como cantica spiritual: un mescla di ritmo, melodia y palabra. El a bisa cu hopi di su inspiracion ta yega via channeling, un forma di inspiracion spontaneo durante meditacion, caminda e palabranan ta core natural y solamente despues nan nificacion ta bira cla.

Den su presentacionnan oral, Illes ta combina bos, movemento y entonacion pa crea un experencia casi hipnotico pa su publico. E ta considera parti di un generacion nobo di escritor Arubano, cu ta uni inspiracion spiritual, expresion artistico y identidad cultural.<ref name=:"2">

 Obra  
 Beyond Sanity (2005, cu ilustracion di Nigel Matthew), UNOCA
 Spiel di mi Alma (2010)
 Title (2016, cuento cortico)
 Hearty / Curasonchi (2018)

Kategoria:Hende
Kategoria:Aruba
Kategoria:Eskritor
Kategoria:Poeta